《下直闻蝉》
清代·沈初

本以清高者，而来紫禁中。质轻惟受露，声远不因风。

漫忆林阴静，偏依殿角崇。莫嫌幽趣少，歊暑听全空。

作者简介：（?—1799）浙江平湖人，字景初，号云椒。乾隆二十八年探花。授编修。累擢兵部侍郎。曾任福建、顺天、江苏、江西等省学政，充《四库全书》馆、《实录》馆副总裁，续编《石渠宝笈》、《秘殿珠林》，校勘太学《石经》。嘉庆间，官至户部尚书。卒谥文恪。有《兰韵堂集》。